మన ఓపెనర్లకి కెరీర్‌లో బెస్ట్‌ ర్యాంకులు
రాకెట్‌లా దూసుకుపోయిన ధవన్‌, రాహుల్‌
దుబాయి: మూడు టెస్టుల సిరీస్‌లో శ్రీలంకని క్లీన్‌స్వీప్‌ చేయడంతో భారత ఆటగాళ్ల ర్యాంకులు దూసుకపోయాయి. టెస్టు విజయాల్లో కీలకంగా వ్యవహరించిన భారత ఓపెనర్లకి కెరీర్‌లో బెస్ట్‌ ర్యాంకులు దక్కాయి. ధవన్‌, రాహుల్‌లు ఐసిసి టెస్టు ర్యాంకింగ్స్‌లో కెరీర్‌లో అత్యుత్తమం సాధిం చారు. సోమవారం టెస్టు సిరీస్‌ ముగిసిన నేప థ్యంలో ఐసిసి మంగళవారం టెస్టు ర్యాంకింగ్స్‌ని ప్రకటించింది. ఈ సిరీస్‌లో రెండు శతకాలు బాది మ్యాన్‌ ఆఫ్‌ ది సిరీస్‌గా ఎంపికైన ఓపెనర్‌ శిఖర్‌ ధావన్‌ పది స్థానాలు ఎగబాకి 29వ స్థానానికి చేరుకున్నాడు. మరో ఓపెనర్‌ కెఎల్‌ రాహుల్‌ ఆడిన రెండు టెస్టుల్లోనూ అర్థశతకాలు సాధించి రెండు స్థానాలు మెరుగుపరుచుకుని 9వ స్థానానికి చేరుకున్నాడు.
ఈ ఇద్దరికీ ఇవే కెరీర్‌లో బెస్ట్‌ ర్యాంకులు కావడం విశేషం. ఈసిరీస్‌లో టెస్టుల్లోకి అరంగేట్రం చేసిన హార్థిక్‌ పాండ్యా, చివరి టెస్టులో 86 బంతుల్లోనే శతకం బాది అందర్నీ ఆశ్చర్య పరిచిన విషయం తెలిసిందే. తొలి టెస్టులో అర్థశ తంక బాది 113 స్థానంతో ర్యాంకు వేట ప్రారం భించిన హార్థిక్‌, శతకంతో ఏకంగా 45 స్థానాలు ఎగబాకి ప్రస్తుతం 68 స్థానంలో నిలిచాడు. పేస ర్లు మహ్మద్‌ షమీ, ఉమేశ్‌ ఒక్కోస్థానానికి ఎగబా కారు. షమీ 19, ఉమేశ్‌ యాదవ్‌ 21వ ర్యాంకుల్ల ఉన్నారు. చివరిటెస్టులో నిషేధానికి గురైన జడేజా బౌలింగ్‌ జాబితాలో నం.1స్థానాన్ని నిలబెట్టుకున్నా ఆల్‌ రౌండ్‌ జాబితాలో రెండు పాయింట్లు కోల్పో యి రెండో స్థానానికి పడిపోయాడు. బంగ్లాదేశ్‌ ఆల్‌రౌండర్‌ షకిబ్‌ అల్‌ హసన్‌ మళ్లీ అగ్రస్థానానికి చేరుకున్నాడు. అశ్విన్‌ మూడోస్థానానికి పరిమిత మయ్యాడు. బౌలింగ్‌ ర్యాంకింగ్స్‌లో జడేజా అగ్రస్థానం, అశ్విన్‌ మూడో స్థానంలో ఉండగా బ్యాటింగ్‌లో చతేశ్వర పుజారా, సారథి విరాట్‌ కోహ్లీ వరుసగా 4, 5 స్థానాల్లో కొనసాగుతు న్నారు. జడేజా స్థానంలో జట్టులోకి వచ్చి 5వికెట్లు తీసిన చైనామన్‌ బౌలర్‌ కులదీప్‌ 29 ర్యాంకులు మెరుగు పరుచుకుని 58కు చేరుకున్నాడు.